വീട്ടിലെ താരമാകാന് ഇനി കളര്ഫുള് പുട്ടും ദോശ, ദോശയായി ചുട്ടുകൊടുത്താല് കുട്ടികള്ക്കു കഴിക്കാന് വലിയ മടിയാണല്ലോ. ഇനി അവര്ക്കായി പല നിറങ്ങളില് നല്ല ആരോഗ്യദോശ ഉണ്ടാക്കിക്കൊടുക്കാം. കാരറ്റും ബീന്സും അരിഞ്ഞ് അല്പം ഉപ്പും മഞ്ഞള്പ്പൊടിയും ചേര്ത്തു വേവിച്ചെടുക്കുക. ഇതു മാവുമായി ചേര്ത്തിളക്കി ദോശ ചുട്ടെടുക്കാം. മറിച്ചിടുമ്ബോള് അല്പം നെയ്യുകൂടി പുരട്ടാം. തേങ്ങയും ഉള്ളിയും ഉപ്പും ചേര്ത്തു ചതച്ചെടുത്ത ചമ്മന്തി, വറ്റല്മുളക് മുറിച്ചിട്ടു കടുകുവറുത്തെടുത്ത് ഈ ദോശയ്ക്കൊപ്പം കഴിച്ചാല് നല്ല രുചിതന്നെ. ബീറ്റ്റൂട്ടും കാബേജും സവാളയുമെല്ലാം ഇതുപോലെ ചേര്ത്തു വെജിറ്റബിള് ദോശകള് റെഡിയാക്കാം. അരിമാവിന്റെകൂടെ ഓട്സ് വേവിച്ചതു ചേര്ത്തും ദോശയുണ്ടാക്കാം. ഇതിനൊപ്പം പാലക് ചീര പൊടിച്ചതും മുരിങ്ങയില തേങ്ങയും ഉപ്പും ചേര്ത്തു വേവിച്ചതുകൂടി വിതറുകയും ചെയ്യാം. പച്ചദോശ റെഡി. പുട്ടുണ്ടാക്കുമ്ബോള് തേങ്ങയ്ക്കുപകരം കാരറ്റ് ഗ്രേറ്റ് ചെയ്തത് ഇട്ടെടുക്കുന്നത് ഇപ്പോള് മിക്ക വീട്ടമ്മമാരും ചെയ്യുന്നതാണ്. പുട്ടിന്റെ ലുക്കുതന്നെ മാറ്റുന്ന രീതിയില് പച്ചക്കറികള് ചേര്ത്ത് ഒരു പരീക്ഷണമായാലോ? കാരറ്റ്, ബീറ്റ്റൂട്ട്, കാബേജ് എന്നിവ ആവശ്യാനുസരണം ഗ്രേറ്റ് ചെയ്ത് അല്പം ഇഞ്ചി, മല്ലിയില അരിഞ്ഞത്, കറിവേപ്പില അരിഞ്ഞത് എന്നിവ ചേര്ത്ത് ഉപ്പിട്ടു വേവിച്ചെടുക്കുക. ഇതുകൂടി ചേര്ത്ത് ഇളംചൂടുവെള്ളത്തില് വേണം പുട്ടു കുഴയ്ക്കാന്. പാകത്തിനു കുഴച്ചതിനുശേഷം തേങ്ങതൂകി ഒന്നുകൂടി ഇളക്കിയെടുത്തശേഷം പുട്ട് ഉണ്ടാക്കാം. Colorful Putt is no longer the star of the house